**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Laika posmā no 2008.gada kultūras institūciju izdevumi tika samazināti vairāk par 50 procentiem, līdz ar to kultūras nozare bija ierobežota savā darbībā, trūka līdzekļi, kurus ieguldīt tālākā attīstībā. Ilgstoši šāda situācija nav iespējama, jo laika gaitā, fiziski un garīgi noveco materiāli tehniskā bāze un tas ietekmē kultūras institūciju pakalpojumu kvalitāti un darbības attīstību.  Kultūras ministrija (turpmāk – Ministrija) ir saņēmusi neatliekamo izdevumu pieprasījumu no šādām **valsts kapitālsabiedrībām -** VSIA „Valmieras drāmas teātris” (turpmāk –Teātris) un VSIA „Latvijas Nacionālais simfoniskais orķestris” (turpmāk – LNSO). Ministrija šajās kapitālsabiedrībās - ir 100% valsts kapitāla daļu turētāja.  Kultūras institūciju likumā ir noteikts, ka valsts kultūras iestādes finansē no valsts budžeta, paredzot līdzekļus:  1)iestādes nolikumā noteikto funkciju veikšanai;  2)iestādes ēku un telpu uzturēšanai un rekonstrukcijai;  3) iestādes ēku un telpu nomai, komunālajiem, nodokļu un citiem maksājumiem;  4) iestādes personāla algošanai;  5) iestādes starptautiskajai darbībai.  Iepriekšminētajām institūcijām pakalpojumu kvalitāti un darbības attīstību ietekmē finanšu līdzekļu trūkums. Lai pilnveidotu materiālitehnisko līdzekļu un aprīkojuma bāzi, kultūras institūcijām nepieciešams papildus finansējums neatliekamiem izdevumiem:  1.Teātris informē, ka finanšu līdzekļu trūkuma dēļ, skatuves tehniku un materiāli tehniskā bāze ir novecojusi, Teātris nespēj piedāvāt skatītājiem jaunus un 21.gadsimtam atbilstošus vizuālos skatuviskos risinājumus.  Teātra dotācijas no vispārējiem ieņēmumiem apmērs laika posmā no 2008.gada līdz 2012.gadam:   * + - 2008.gadā 796 233 lati;     - 2009.gadā 596 348 lati;     - 2010.gadā 420 106 lati;     - 2011.gadā 457 791 lati;     - 2012.gada (plāns) 476 008 lati.   Lai uzlabotu situāciju, Teātris 2012. gadā jau pats ir veicis ieguldījumus skatuves materiāltehniskajā aprīkojumā, kā arī saņēmis vienreizēju atbalstu 2012.gada budžeta grozījumos, lai daļēji segtu prožektora iegādi. Tā kā visus krīzes gadus teātris strādā izdzīvošanas režīmā, lūdzam, lai turpinātu jau uzsākto materiāli tehniskās bāzes modernizāciju piešķirt papildus finansējumu 31 168 latu apmērā. Skatuves materiāli tehniskais aprīkojums ir noamortizējies un gada pārskatā rada zaudējumus. Par piešķirto finansējumu tiks papildināta skaņas un gaismas aparatūras tehnika, iegādājoties mikrofonu komplektus (brīvdabas, bezvadu un instrumentu), kā arī mikrofonu vadu un kabeļu komplektus, mikrofonu statīvus, atskaņotājus, skaņas pastiprinātājus, aktīvos skatuves monitorus un kastes skaņas tehnikas transportēšanai. 2012. gadā Teātris ir strādājis, ievērojami palielinot skatītāju un izrāžu skaitu, uzlabojis iestudējumu kvalitāti, taču, ņemot vērā novecojušo skatuves tehniku un materiāli tehnisko bāzi, Teātris nespēj piedāvāt skatītājiem jaunus vizuālos un 21.gadsimtam atbilstošus skatuviskos risinājumus (Lielās zāles prožektori, kas ražoti vēl PSRS, ir fiziski un morāli novecojuši, neekonomiski, turklāt neatbilst arī Eiropas Savienības noteiktajiem drošības standartiem. Tie ir 2 kW prožektori ar mazu gaismas atdevi, tiem vairs nav nopērkamas oriģinālās lampas, bet piemeklētās ir ar lielāku karstumu, nekā būtu pieļaujams, un tāpēc plēš lēcas, vēl vairāk pasliktinot gaismas atdevi), un ir apdraudēta Teātra kvalitāte un attīstība.  2. LNSO informē, ka ir saņemta LNSO mūziķa iesniegums, ka mūziķis turpmāk neredz iespēju muzicēt uz sava personīgā instrumenta (tubas), jo tā ir fiziski un morāli novecojusi. Pēc konsultācijas ar pūšaminstrumentu meistaru secināts, ka 20 gadu vecais instruments vairs nav salabojams. Simfoniskais orķestris ir noteikta sastāva dinamiski un tembrāli līdzsvarots instrumentālistu ansamblis, kurā ir svarīgs katra mūzikas instrumenta skanējums. LNSO koncertprogrammu ietvaros instruments (tuba) ir nepieciešams teju katrā LNSO koncertā. Diemžēl LNSO rīcībā nav orķestra kvalitātei atbilstoša instrumenta. Ņemot vērā iepriekšminēto, LNSO galvenais darbības mērķis, kas ir koncertēšana, ir apdraudēts. Jauna instrumenta (tubas) iegāde veicinātu kvalitatīvu LNSO pamatfunkciju nodrošināšanu.  LNSO papildus informē par situāciju ar Lielās ģildes lielās zāles krēslu pārtapsēšanas remontdarbiem. Noslēdzoties pirmajai iepirkuma procedūrai š.g. 23.jūlijā, tika konstatēts, ka tehniski nav iespējams veikt dalītu krēslu remontu visiem zāles krēsliem un ir nepieciešams pārtapsēt gan sēdvietu, gan atzveltni. 2012.gada valsts budžeta grozījumos VSIA „Latvijas Nacionālais simfoniskais orķestris” tika piešķirts daļējs finansējums Lielās ģildes balkona krēslu sēdvietu remontam 8 583 latu apmērā, bet lai nodrošinātu Lielās ģildes lielās zāles krēslu remontu pilnībā, nepieciešamas papildus finansējums 9 400 latu apmērā.  LNSO dotācijas no vispārējiem ieņēmumiem apmērs laika posmā no 2008.gada līdz 2012.gadam:   * + - 2008.gadā 2 209 399 lati;     - 2009.gadā 1 633 099 lati;     - 2010.gadā 968 798 lati;     - 2011.gadā 982 664 lati;     - 2012.gada (plāns) 1 066 195 lati.   LNSO piešķirtā valsts budžeta dotācija neietver līdzekļus, lai atrisinātu iepriekšminētās problēmas, līdz ar to, LNSO papildus nepieciešami **19 250** **lati** neatliekamo izdevumu segšanai (t.sk. 9 850 lati tubas iegādei un 9 400 lati Lielās ģildes lielās zāles krēslu remontam).  Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 ”Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās valstiski īpaši nozīmīgiem pasākumiem, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem.”” |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai 50 418 latus neatliekamo izdevumu segšanai kultūras institūcijās. |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.g.** | **2014.g.** | **2015.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **50,4** | **0** | **0** | **0** |
| 2.1. valsts pamatbudžets | 0 | 50,4 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-50,4** | **0** | **0** | **0** |
| 3.1. valsts pamatbudžets | 0 | -50,4 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **50,4** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kultūras ministrijas kapitālsabiedrībām, VSIA „Valmieras drāmas teātris” un VSIA „Latvijas Nacionālais simfoniskais orķestris neatliekamo izdevumu segšanai nepieciešami 50 418 lati. Detalizēts izdevumu aprēķins sniegts rīkojuma projektam pievienotajā informācijā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | |

*Anotācijas II, IV, V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija un Finanšu  ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.12.14. 11:16

1304

A.Alberta

Kultūras ministrijas

Budžeta nodaļas referente

Tālr. 67330259; fakss 67330293

[Arta.Alberta@km.gov.lv](mailto:Arta.Alberta@km.gov.lv)